1/ Mi az a kapcsolt vállalkozás?

Egy magánszemély és/vagy közeli hozzátartozója egy cégben a szavazatok több mint felével rendelkezik (többségi befolyás). A szavazati jogot a társasági szerződések többsége a tulajdoni hányadhoz köti.

2/ Mitől számít kapcsolt vállalkozásnak két cég?

 Ha ugyanaz a magánszemély és/vagy közeli hozzátartozója a szavazatok több mint felével rendelkezik (többségi befolyás) mindkét cégben.

3/ Mitől számít kapcsolt vállalkozásnak két cég 2015. január 1-től?

Akkor is kapcsolt két vállalkozás, ha mindkét cégnek ugyanaz az ügyvezetője, tehát az üzleti és pénzügyi politikára vonatkozóan döntő befolyás valósul meg.

„…hiszen a személyében és jogaiban azonos ügyvezető a piaci alapon történő kapcsolatot egyértelműen kizárja.” (adókódex 2015/I. 228. old.)

4/ Miért „nem jó” a kapcsolt vállalkozás?

* mert ennek tényét be kell jelenteni az Adóhivatalnak,
* mert pl az EVAban a kapcsolt vállalkozástól származó bevétel duplán számít
* mert be kell jelenteni az Adóhivatalnak az egymás közötti készpénzfizetést, ha az 1 millió forintot meghaladja

5/Mikor kell ezt bejelenteni az Adóhivatalnak?

15 napon belül, Az első szerződéskötésüket követően, tehát ha gazdasági kapcsolatra lépnek, illetve amikor a készpénz fizetés megtörténik.

6/ Mit ellenőrizhet az Adóhivatal?

Hogy üzleti kapcsolatukban a szokásos piaci árat alkalmazzák-e

7/ Mit jelent a szokásos piaci ár?

Az az ár, amit független felek is alkalmaznak egymás közötti ügyleteikben

8/ Milyen értékhatár felett kell elkészíteni az erről szóló „Transzferár szabályzatot”?

Ha az egymással lebonyolított forgalom meghaladja az évi 50 millió forintot

9/ Mit lehet tenni az ügyvezetői kapcsoltság megszüntetése érdekében?

a) ügyvezetői azonosság megszüntetése

b) befolyás kizárása

c) cégvezető kinevezése

10/ Hogyan lehet ezeket a gyakorlatban megvalósítani?

1. több ügyvezető kinevezése az ügykörök felosztásával
2. létesítő okiratban kell szabályozni az ügyvezetés működését, a pénzügyi és üzletpolitikai döntéshozatalt (taggyűlés/közgyűlés dönt egyes pénzügyi és üzletpolitikai kérdésekben)
3. cégvezető olyan munkavállaló, aki a vezető tisztségviselő rendelkezései alapján irányítja a társaság folyamatos működését, (taggyűlés/közgyűlés nevezi ki)